Pilypas VI
Pilypas VI, arba Felipė VI (isp. Felipe Juan Pablo Alfonso de Todos los Santos de Borbón y Grecia; g. 1968 m. sausio 30 d. Madride, Ispanijoje) – Ispanijos karalius nuo 2014 m. 2014 m. Pilypas VI perėmė Ispanijos sostą, kai jo 76 metų tėvas Chuanas Karlosas I atsisakė karūnos po 39 metų trukusio karaliavimo. Naujasis karalius gavo valdyti šalį sunkiu jai laiku, kai pastaraisiais metais buvo kritęs karališkosios šeimos populiarumas, nedarbas siekė 26 proc., Katalonijos regionas ruošėsi referendumui dėl nepriklausomybės.